गोदान दिल्ली:- हादोराव कर’ना भाइराजनि साग्लोबसारनायनि बिबांआ गोख्रै बांबोबाय थादों। गोदानै गाग्लोबजानायजों लोगोसे थैनाय सुबुंफोरनि अनजिमायाबो थाद’नाय गैयै बांबोगासिनो दं। दिनै फुंबिलिनि 1:30 रिंगायाव दिल्ली कंग्रेसनि सासे गागि दैदेनगिरि आरो दिल्ली बारग’ मन्थ्रि डः अशोक कुमार वालिया (Dr AK Walia) आ 72 बोसोर बैसोआव कर’ना भाइराजनि गाग्लोबनायजों दिल्लीनि एपल’ देहा फाहामसालियाव जोबथा हां बोयो। बिथाङा थांनाय सान्थामनिफ्रायनो कर’ना भाइराजनि साग्लोबसारनायनि गोहोमजों जुजिबोगासिनो दंमोन। मख’जाथावदि डः अशोक कुमार वालियाआ फारियै खनब्रैयै दिल्ली बिधान सभानि MLA जादोंमोन आरो शीला दीक्षितनि खुंथाय समाव सावस्रि,सहर फोजौखां, हा आरो लुथाय बिफानाव राज्योआव मन्थ्रि महरै खामानि मावदोंमोन।